MÉMOIRES. 
350 
estre ouys sommairement : Mess. Maistres Jehan de Plaurre, con¬ 
seiller du Roy, recepveur général estahly au bureau et généralité de 
Tholose; Ramond Bordes, docteur et avocat en la d. Cour de Parle¬ 
ment et référendaire en la chancellerie du d. Tholose; Philippes 
Capelle, procureur en la d. cour; noble Mathurin de Longuet, mares- 
chal de logis de la Reyne, mère du Roy; Antoine Sagnier, marchand 
de Paris, résident au d. Tholose; Sires Jehan Bolle, Anthoine Poma- 
rède et Guillaume Capmas, marchands du d. Tholose, M tres Bertrand 
et Raimond Vesians, prebstres; François Gorneau, M e appothicaire 
du d. Tholose; Noble Guillaume Duboys, sieur de La Pierre et Jehan 
de d’Albi, sieur du Boysset, — Tous lesquels estant de l’eaige et qua¬ 
lité requis, ouys moyennant serment à la Passion figurée Nostre 
Seigneur, ont dict et attesté, Scavoir : le dict de Pleurre cognoistre 
le d. Lecomte despuis dix huict ans, ou environ, pour avoir esté logés 
ensemble quelque temps au logis de la Pomme duquel iceluy Lecomte 
se remua aux Balances et après à la maison du d. Brucelles, et pen¬ 
dant le d. temps, il l’a veu vivre paisiblement, comme un bon chres- 
tien catholique, néantmoins a veu faire ses Pasques au d. Le Comte 
dans le couvent des Augustins, accompaigné du d. sieur Longuet et 
autres du pays de France ; Lequel Longuet aussi a dict avoir la cog- 
noissance du d. Lecomte despuis l’an quinze cens soixante dix huict, 
tant pour avoir logés ensemble à la d. Pomme que au Chasteau de 
Milan, au d. Tholose, l’ayant veu vivre tousjours catholiquement, et 
la dicte année, ensemble l’an huictante ung ou huictante deux, ils 
firent leurs Pasques tous deux au couvent des Augustins du d. Tho¬ 
lose avec d’autres François ; — Les d. Bordes, Capelle le cognoissent 
pareillement pour avoir esté ses advocats et procureurs en diverses 
instances, tant en la cour que devant le Sénéchal, et l’avoir veu vivre 
tousjours comme un bon chrestien catholique; — Le susd. Sagnier a 
dict aussi cognoistre le d. Lecomte despuis quinze ans pour s’estre 
fréquentés à Paris, Bordeaulx et Tholose esquelles villes il a veu 
le d. Lecomte aller souvent aux esglises, ouyr messe et faire tous 
autres actes d’un bon chrestien catholique; — Et pour le regard 
des d. Bolle, Corneau, Pomarède et Capmas, marchands, ont dict 
d’une commune voix cognoistre aussi iceluy Lecomte despuis longues 
années qu’il faict négoces de marchandise en ceste ville de Tholose, 
pour l’avoir hanté et veu vivre catholiquement sans reproche; — Tou¬ 
chant aux d. sieurs Yesians, prebstres, de La Pierre et de d’Albi, ont 
dict pareillement avoir la cognoissance du d. Lecomte despuis qu’il 
est prisonnier en la d. conciergerie, l’ayant le d. Raimond ouy de 
confession et administré le Sainct Sacrement à la feste de toussaincts 
dernier en la présence du d. sieur de la Pierre et du Boysset, comme 
ils ont dict, et aucuns prisonniers, Attestant en oultre en général 
iceluy Lecomte estre homme d’honneur et de qualité paisible, ayant 
